П Р О Т О К О Л   №  8
от заседание на комисия “Бюджет и финанси”,
проведено на 24 февруари 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
							Елка Атанасова
Каролина Неделчева
Камен Иванов
Румен Георгиев

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Одобряване на разчети по бюджетна прогноза на съдебната власт за периода 2017 г. – 2019 г.
Включена в обявения дневен ред за заседанието на 25.02.2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ОДОБРЯВА Вариант ІІ на разчетите по бюджетната прогноза на съдебната власт за периода 2017 - 2019 г. и приложенията към нея, в изпълнение на Решение на Министерски съвет № 56 от 28.01.2016 г. за бюджетната процедура за 2017 г.;
Мотиви: Във връзка с оценка на ефективността на отделните структури на съдебната власт и предстоящата реформа на съдебната карта, не следва да се предвиждат нови щатни бройки в органите на съдебната власт. В одобрения вариант ІІ е предвидена актуализация на работните заплати спрямо утвърдения бюджет за 2016 г., за да се приложат законоустановените изисквания, с които се определят възнагражденията в съдебната система, както и средства за изграждане на информационни системи за осъществяване на електронно правосъдие.
2. Одобрените разчети по т. 1 както и приложенията към нея, да се изпратят в министерство на финансите, в изпълнение на т. 2.1.5. от Решение на Министерски съвет № 56 от 28.01.2016 г. за бюджетната процедура за 2017 г.
3. Тригодишната бюджетна прогноза на съдебната власт за периода 2017 - 2019 г. да се предостави на Министъра на правосъдието, за подпомагане изготвянето на проектобюджета на съдебната власт за 2017 г.
2. ОТНОСНО: Утвърждаване на бюджет за дейността на почивните и учебни бази на Прокуратурата на Република България за 2016 г., в рамките на утвърдения бюджет.
Да се внесе на заседание на ВСС на 17.03.2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА бюджета за дейността на почивните и учебни бази на Прокуратурата на Република България за 2016 г., в рамките на общия бюджет на Прокуратурата на Република България, съгласно приложението.

Корекции на бюджета на органите на съдебната власт за 2016 г.

3. ОТНОСНО: Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2016 г. по § 02-00 „Други възнаграждения и плащания на персонала” с .... съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на неразпределения резерв по § 02-00 „Други възнаграждения и плащания на персонала” по бюджета на съдебната власт за 2016 г.

4. ОТНОСНО: Искане от административния ръководител на Административен съд гр. Бургас за осигуряване на средства за закупуване на компютърни конфигурации и UPS.
Извлечение от протокол № 8/16.02.2016 г. от заседание на КПКИТС.
Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ за корекция по бюджета за 2016 г. на Административен съд гр. Бургас по § 10-00 „Издръжка” с .... за закупуване на 3 броя UPS.
Средствата в размер на .... са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”.
2. ДАВА СЪГЛАСИЕ за корекция по бюджета за 2016 г. на Административен съд гр. Бургас по § 52-00 „Придобиване на ДМА” с .... за закупуване на 3 броя компютърни конфигурации.
Средствата в размер на .... са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”.
5. ОТНОСНО: Писмо от председателя на Районен съд гр. Генерал Тошево с искане за корекция на бюджета за 2016 г.

Комисия „Бюджет и финанси”
Р Е Ш И :

1. Препоръчва на административния ръководител на Районен съд гр. Генерал Тошево разходите за изплащане на суми по сключен договор с Дирекция „Бюро по труда” – Генерал Тошево за първите три месеца на годината, да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г.
2. Предлага на административния ръководител на Районен съд гр. Генерал Тошево да поднови искането си, след анализ на бюджета на съдебната власт за тримесечието.

6. ОТНОСНО: Писмо от председателя на Районен съд гр. Чирпан с искане за корекция на бюджета за 2016 г.

Комисия „Бюджет и финанси”
Р Е Ш И :

Препоръчва на административния ръководител на Районен съд гр. Чирпан разходите за изплащане на възнаграждения на съдебни заседатели, да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г., поради наличие на средства по параграфа към настоящия момент.

Вътрешно компенсирани промени по бюджета на органи на съдебната власт за 2016 г .

7. ОТНОСНО: Вътрешно компенсирани промени по бюджета на Прокуратурата на Република България за 2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА вътрешно компенсирани промени по бюджета на Прокуратурата на Република България за 2016 г. с цел осигуряване на средства за СБКО, съгласно чл. 44, ал. 2 от ПМС № 380 от 29.12.2015 г. за изпълнението на държавния бюджет на Република България 2016 г., както следва:
1.1. НАМАЛЯВА § 10-00 „Издръжка” с ....
1.2. УВЕЛИЧАВА § 02-00 „Други възнаграждения и плащания на персонала” с ....
2. УТВЪРЖДАВА актуализация на бюджета за дейността на учебните и почивни бази на Прокуратурата на Република България за 2016 г., в рамките на общия бюджет на Прокуратурата на Република България, съгласно приложението.

8. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
Съгласно чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. средствата за СБКО се предвиждат по съответните бюджети в рамките на средствата за издръжка.
1. НАМАЛЯВА бюджета на органите на съдебната власт за 2016 г. по § 01-00 „Заплати” с ...., съгласно Приложение № 1.
2. НАМАЛЯВА бюджета на органите на съдебната власт за 2016 г. по § 10-00 „Издръжка” с ...., съгласно Приложение № 1.
3. УВЕЛИЧАВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ...., съгласно Приложение № 1.
4. УВЕЛИЧАВА бюджета на органите на съдебната власт за 2016 г. по § 42-00 „Текущи трансфери, обезщетения и помощи за домакинствата” с ...., съгласно Приложение № 1.
5. УВЕЛИЧАВА бюджета на органите на съдебната власт за 2016 г. по § 19-00 „Платени данъци, такси и административни санкции” с ...., съгласно Приложение № 1.
6. УВЕЛИЧАВА бюджета на органите на съдебната власт за 2016 г. по § 52-00 „Придобиване на ДМА” с ...., съгласно Приложение № 1.

Разни.

15. ОТНОСНО: Актуализиране на Годишния план за дейността по вътрешен одит през 2016 г. на дирекция „Вътрешен одит”, съгласно забележка към решение на ВСС по протокол № 8 от 11.02.2016 г.

Комисия „Бюджет и финанси”
Р Е Ш И :

Предлага на ВСС да приеме следното решение:
Утвърждава актуализирана таблица в раздел V от Годишния план за дейността на дирекция „Вътрешен одит” за 2016 г. за разпределението на ЕФРВ, съгласно приложения проект.

16. ОТНОСНО: Учредяване на Инициативен комитет за честване на 25 годишнината от създаването на ВСС.
Да се внесе на работно заседание на ВСС на 24.02.2016 г. за определяне състава на Инициативния комитет.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Учредява Инициативен комитет за честване на 25 годишнината от създаването на Висш съдебен съвет.
2. Определя поименен състав на Инициативния комитет както следва:
- Димитър Узунов – представляващ ВСС
- Ясен Тодоров – член на ВСС
- Румен Боев – член на ВСС
- Димитър Тончев – Главен секретар на ВСС
- Маргарита Радкова – Директор дирекция „Финанси и бюджет”
- Зорница Златева – Главен експерт – връзки с обществеността, Дирекция „Връзки с обществеността”
- Ваня Панагонова – Ръководител сектор-протокол, Дирекция „Връзки с обществеността”
3. Инициативният комитет да изготви програма и план-сметка за събитията и дейностите по отбелязване на честването на 25 годишнината от създаването на Висш съдебен съвет.

18. ОТНОСНО: Информация за получените протоколи от проведените общи събрания в органите на съдебната власт за съгласия/откази за участие в централизирания фонд СБКО.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ПРИЕМА ЗА СВЕДЕНИЕ информацията относно получените протоколи от проведените общи събрания в органите на съдебната власт за съгласие/отказ за участие в централизирания фонд СБКО за 2016 г.
2. ДАВА СЪГЛАСИЕ за промяна по бюджетите на органите на съдебната власт за 2016 г., с цел осигуряване на средства за централизиран фонд СБКО за 2016 г. за подпомагане на магистрати и съдебни служители, както следва:
2.1. НАМАЛЯВА § 10-00 „Издръжка” на органите на съдебната власт със ....., съгласно приложение № 1.
2.2. УВЕЛИЧАВА § 02-05 „Изплатени суми от СБКО, за облекло и други на персонала, с характер на възнаграждения” на ВСС със .....
Отчисленията в размер на .... за създаване на централизирания фонд за СБКО за 2016 г. са направени на база на начислените средства за основни заплати на магистратите и съдебните служители от 01.01.2016 г. до 30.09.2016 г.

19. ОТНОСНО: Предложение от председателя на Административен съд гр. Шумен за безвъзмездно предоставяне на активи – мебели и друго оборудване за управление на Окръжен съд гр. Шумен, Районен съд гр. Шумен, Окръжна прокуратура гр. Шумен и Районна прокуратура гр. Шумен.
Доклад от Елисавета Илиева - Н-к отдел „Счетоводство и методология”, той и Гл. счетоводител на ВСС.

Комисия „Бюджет и финанси”
Р Е Ш И :

1. Комисия „Бюджет и финанси” ще се произнесе за безвъзмездно предоставяне за управление на активи от Административен съд гр. Шумен на Окръжна прокуратура гр. Шумен и Районна прокуратура гр. Шумен след становище на Прокуратурата на Република България.
2. Решението по т. 2 да се изпрати на главния секретар на Прокуратурата на Република България.
Предлага на ВСС да приеме следното решение:
ДАВА СЪГЛАСИЕ, на основание чл. 11, ал. 5 от Правилника за прилагане на Закона за държавната собственост, във връзка с чл. 28, ал. 3, т. 2 от Закона за държавната собственост, Административен съд гр. Шумен да предостави безвъзмездно за управление активи на Окръжен съд гр. Шумен и Районен съд гр. Шумен съгласно приложения списък, неразделна част от решението.

20. ОТНОСНО: Заповед № АД-650-05-28/18.02.2016 г. на председателя на Народното събрание за определяне на основна месечна заплата на народен представител, считано от 1 януари 2016 г. 

Комисия „Бюджет и финанси”
Р Е Ш И :

Предлага на ВСС да приеме следното решение:
ПРИЕМА ЗА СВЕДЕНИЕ Заповедта на председателя на Народното събрание за размера на възнагражденията на народните представители и приравнени на тях възнаграждения, считано от 01 януари 2016 г.

21. ОТНОСНО: Информация на Национален статистически институт за средната месечна работна заплата на заетите в бюджетните организации и фондове управлявани от държавата за IV-то тримесечие на 2015 г.

Комисия „Бюджет и финанси”
Р Е Ш И :

Предлага на ВСС да приеме следното решение:
Приема за сведение информацията на Национален статистически институт за средната месечна работна заплата на заетите в бюджетните организации и фондове управлявани от държавата за IV-то тримесечие на 2015 г.

22. ОТНОСНО: Предложение от административния ръководител на Върховен касационен съд за увеличаване на бюджета за 2016 г. по § 10-00 „Издръжка” с цел извършване на Функционален анализ от външни експерти.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Върховен касационен съд разхода за извършване на Функционален анализ от външни експерти в размер на ...., да се извърши в рамките на утвърдения бюджет на съда по § 10-00 „Издръжка” за 2016 г.

23. ОТНОСНО: Писмо от председателя на Окръжен съд гр. Русе относно подмяна на амортизиран служебен автомобил.

Комисия „Бюджет и финанси”
Р Е Ш И :

ВРЪЩА преписката на председателя на Окръжен съд гр. Русе относно подмяна на амортизиран служебен автомобил, за окомплектоване. 

24. ОТНОСНО: Писмо от председателя на Софийски районен съд относно увеличаване на трудовото възнаграждение на всички съдебни служители от администрацията на СРС.

Комисия „Бюджет и финанси”
Р Е Ш И :

1. Приема за сведение писмото от председателя на Софийски районен съд относно увеличаване на трудовото възнаграждение на всички съдебни служители от администрацията на СРС.
2. Комисия „Бюджет и финанси” изразява становище, че съгласно действащата законова уредба и международната практика, не може според натовареността да има диференциация на възнагражденията за магистратите, съответно и за служителите.

25. ОТНОСНО: Докладна записка от ..... – старши вътрешен одитор в дирекция „Вътрешен одит” във ВСС.

Комисия „Бюджет и финанси”
Р Е Ш И :

Предлага на ВСС да приеме следното решение:
1. Да се възложи външна оценка на качеството на одитната дейност на дирекция „Вътрешен одит„ към ВСС, която да се извърши изцяло от квалифицирани независими оценители при спазване на изискванията на законодателството в областта на обществените поръчки.
2. Съгласно чл. 9, ал.2 от Наредбата за условията, реда и начина за извършване на външни оценки за осигуряване на качеството на одитната дейност обхватът на проверката следва да включва задължително:
2.1. структуриране, статут и обхват на дейността на звеното за вътрешен одит;
2.2. професионална компетентност на вътрешните одитори;
2.3. оценка на риска и планиране на дейността по вътрешен одит;
2.4. изпълнение на годишните планове, в т.ч. на годишния доклад за дейността по вътрешен одит и съдържащите се в него вид и област на изпълнение на одитните ангажименти, брой на съществените констатации, в т.ч. докладване на идентифицирани индикатори за измами, брой на дадените, приети и изпълнени препоръки, случаи на ограничаване на дейността и доклади за адекватността на ресурсите за вътрешен одит;
2.5. планиране, извършване и докладване на одитните ангажименти и проследяване на действията за изпълнение на препоръките.
3. Да се открие процедура за попълване на щата на дирекция „Вътрешен одит” към ВСС.
4. Решението да се изпрати на комисия „Съдебна администрация”, за сведение.

26. ОТНОСНО: Проект на Наредба за изменение на Наредба № 2 от 29.06.2015 г. за вписването, квалификацията и възнагражденията на вещите лица, изпратен от Комисия по правни въпроси.

Комисия „Бюджет и финанси”
Р Е Ш И :

ПОДКРЕПЯ решение на Комисия по правни въпроси по протокол № 7/15.02.2016 г., т. 11.

27. ОТНОСНО: Извлечение от протокол № 6/03.02.2016 г. от заседание на комисия „Международна дейност” относно писмо от .... – секретар на РГ 31 „Европа 2020” с приложени одобрени структура и график на Националната програма за реформи за 2016 г.

Комисия „Бюджет и финанси”
Р Е Ш И :

Приема за сведение писмото от .... – секретар на РГ 31 „Европа 2020”, както и предоставените график и структура на Националната програма за реформи за 2016 г.

28. ОТНОСНО: Решение на комисия „Международна дейност” по протокол № 8/17.02.2016 г. относно определяне на участници в среща на екипа по Проект 2 на Европейската мрежа на съдебните съвети (ЕМСС) за 2015 – 2016 г. „Стандарти IV – стандарти за представителството на гражданското общество в съдебното управление”, която ще се проведе в периода 10-11 март 2016 г. в гр. Любляна, Словения.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъдат командировани за участие в среща на проектния екип на ЕМСС по Проект 2 „Стандарти IV – стандарти за представителството на гражданското общество в съдебното управление”, за периода 9-12 март 2016 г. в гр. Любляна, Словения, следните лица:
- Магдалена Лазарова и Елка Атанасова – членове на ВСС, определени за участие в проектен екип на ЕМСС за 2015-2016 г. по Проект 2 „Стандарти IV – стандарти за представителството на гражданското общество в съдебното управление”, както и преводач от български на английски език и обратно.
2. Пътните разходи, разходите за нощувки, разходите за дневни пари, разходите за медицински застраховки за всички командировани лица, както и хонорар на преводача, са за сметка на Висшия съдебен съвет.

29. ОТНОСНО: Решение на комисия „Международна дейност” по протокол № 8/17.02.2016 г. относно определяне на участници в среща на екипа по Проект 1 на Европейската мрежа на съдебните съвети (ЕМСС) за 2015 – 2016 г. „Независимост и отчетност на съдебната власт – продължение”, която ще се проведе в периода 7-8 март 2016 г. в гр. Брюксел, Белгия.  

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъдат командировани за участие в среща на екипа по Проект 1 на Европейската мрежа на съдебните съвети /ЕМСС/ за 2015 – 2016 г. „Независимост и отчетност на съдебната власт – продължение”, за периода 6-8 март 2016 г. в гр. Брюксел, Белгия - Незабравка Стоева – член на ВСС, определен за участие в Проект 1 на Европейската мрежа на съдебните съвети /ЕМСС/ за 2015 – 2016 г. „Независимост и отчетност на съдебната власт – продължение”, Виктор Тарчев – прокурор в Софийска районна прокуратура, както и преводач от английски на български език и обратно.
2. Пътните разходи, разходите за нощувки, разходите за дневни пари, разходите за медицински застраховки, както и разходите за хонорар на преводача, са за сметка на Висшия съдебен съвет.

30. ОТНОСНО: Писмо от председателя на Окръжен съд гр. Разград относно предписанията на ВСС за Минимални стандарти за оборудване на пресофис и необходими информационни масиви в съдебната власт, публикувани в Приложение 4 на Комуникационната стратегия на съдебната власт 2014 – 2020 г., изпратено от комисия „Публична комуникация”.

Комисия „Бюджет и финанси”
Р Е Ш И :

Връща преписката на комисия „Публична комуникация”, до приключване на процеса по уточняване на параметрите на Минимални стандарти за оборудване на пресофис и необходими информационни масиви в съдебната власт .

31. ОТНОСНО: Предложение от административния ръководител на Софийски градски съд за увеличаване на бюджета за 2016 г. по § 10-00 „Издръжка”, с цел извършване на Функционален анализ на структурата на администрацията, административните процедури и организацията на работа.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Софийски градски съд разхода за извършване на Функционален анализ на структурата на администрацията, административните процедури и организацията на работа в размер на ...., да се извърши в рамките на утвърдения бюджет на съда по § 10-00 „Издръжка” за 2016 г.

ДОПЪЛНИТЕЛНИ ТОЧКИ:
                                                     
33. ОТНОСНО: Искане от административния ръководител на Софийски районен съд за осигуряване на средства за закупуване на офис техника, интериорно обзавеждане и оборудване за сградата на бул. „Ген. М. Д. Скобелев” № 23. 

Комисия „Бюджет и финанси”
Р Е Ш И :

Изисква от административния ръководител на Софийски районен съд пълни технически спецификации, както и прогнозни оферти на доставките и услугите.

34. ОТНОСНО: Преписка с вх. № 94-00-446/2013 г. от 28.01.2016 г., образувана по сигнал на ...., препратена от комисия „Професионална етика и превенция на корупцията”.

Комисия „Бюджет и финанси”
Р Е Ш И :

ПРЕПРАЩА преписка с вх. № 94-00-446/2013 г. от 28.01.2016 г., образувана по сигнал на .... на председателя на Софийски градски съд, по компетентност.

36. ОТНОСНО: Проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по процедура за директно предоставяне на безвъзмездна финансова помощ по Оперативна програма „Добро управление”, бюджетна линия BG05SFOP001-3.001, утвърждаване на управленския екип за целите на проектното предложение и упълномощаване на ръководителя на проекта да подаде утвърденото проектно предложение съгласно изискванията на Управляващият орган.
Включена в обявения дневен ред за заседанието на 25.02.2016 г.

Комисия „Бюджет и финанси”
Р Е Ш И :

На основание чл. 24, т. 11 от Правилника  за организация на дейността на Висшия съдебен съвет и неговата администрация, Комисия “Бюджет и финанси“ към ВСС утвърждава проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по процедура по Оперативна програма „ Добро управление”, Приоритетна ос № 3 „Прозрачна и ефективна съдебна система”

Предлага на ВСС да приеме следното решение:
1. УТВЪРЖДАВА управленски екип за целите на изпълнение на проект „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата“ по процедура BG 05SFOP001-3.001 за директно предоставяне на безвъзмездна финансова помощ по Оперативна програма „ Добро управление”, Приоритетна ос № 3 „Прозрачна и ефективна съдебна система”, в състав: 
Ръководител проект: Елка Атанасова- член на ВСС;
Координатор на проекта: Александра Цветкова – външен експерт
Координатор  – Оптимизиране на съдебната карта: Калин Калпакчиев – член на ВСС
Координатор  – Разработка и внедряване на информационни системи: Мирослава Чирпъкова- началник отдел „Информационно обслужване на органите на съдебната власт“, дирекция “Информационни технологии и съдебна статистика“ “, АВСС
Юрист: Боян Иванов - външен експерт
Счетоводител:Адриана Бухова – главен експерт-икономист, дирекция „Финанси и бюджет”, АВСС; 
Технически сътрудник: Емилия Петкова – главен експерт – статистически анализ отдел „статистически анализ и обработка на данни“, дирекция “Информационни технологии и съдебна статистика“ “, АВСС
2. УПЪЛНОМОЩАВА Елка Атанасова – член на Висшия съдебен съвет и ръководител проект да подаде утвърденото проектно предложение съгласно изискванията на Управляващият орган. 

39. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 25.02.2016 г. да бъдат включени следните проекти на решения:

1. Информация за получените протоколи от проведените общи събрания в органите на съдебната власт за съгласия/откази за участие в централизирания фонд СБКО.

2. Корекции на бюджета на органите на съдебната власт.

- „Дава съгласие”

2.1. Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.
2.2. Искане от административния ръководител на Административен съд гр. Бургас за осигуряване на средства за закупуване на компютърни конфигурации и UPS.

3. Вътрешно компенсирани промени по бюджета на органи на съдебната власт за 2016 г .

3.1. Вътрешно компенсирани промени по бюджета на Прокуратурата на Република България за 2016 г.
3.1. Искания за вътрешно компенсирани промени по бюджета на органите на съдебната власт за 2016 г.

5. Разни.

5.1. Актуализиране на Годишния план за дейността по вътрешен одит през 2016 г. на дирекция „Вътрешен одит”, съгласно забележка към решение на ВСС по протокол № 8 от 11.02.2016 г.
5.2. Учредяване на Инициативен комитет за честване на 25 годишнината от създаването на ВСС.
5.4. Предложение от председателя на Административен съд гр. Шумен за безвъзмездно предоставяне на активи – мебели и друго оборудване за управление на Окръжен съд гр. Шумен, Районен съд гр. Шумен, Окръжна прокуратура гр. Шумен и Районна прокуратура гр. Шумен.
5.5. Заповед № АД-650-05-28/18.02.2016 г. на председателя на Народното събрание за определяне на основна месечна заплата на народен представител, считано от 1 януари 2016 г. 
5.6. Информация на Национален статистически институт за средната месечна работна заплата на заетите в бюджетните организации и фондове управлявани от държавата за IV-то тримесечие на 2015 г.
5.7. Проект на решение относно дейността на дирекция „Вътрешен одит” във ВСС.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ